એસ્સાર સ્ટીલ ખરીદવા ન્યૂમેટલ રુઇયાને છોડવા તૈયાર - NGS Business
એસ્સાર સ્ટીલ ખરીદવા ન્યૂમેટલ રુઇયાને છોડવા તૈયાર-અન્ય-ઉદ્યોગવાર સમાચાર-Economic Times Gujarati
એસ્સાર સ્ટીલ ખરીદવા ન્યૂમેટલ રુઇયાને છોડવા તૈયાર
5 Mar 2018, 1207 hrs IST, ET Bureau
સતીશ જ્હોન/વત્સલા ગૌર
મુંબઈ:ન્યૂમેટલ ડિફોલ્ટ થયેલી એસ્સાર સ્ટીલની બિડમાં વધારો કરે તેવી શક્યતા છે. જૂથમાં મહત્ત્વની ભાગીદાર VTB કેપિટલના જણાવ્યા અનુસાર કન્સોર્ટિયમમાં રુઇયાની હાજરીથી ઈનસોલ્વન્સી એન્ડ બેન્કરપ્સી કોડ (IBC)ના નિયમોનું ઉલ્લંઘન થતું હશે તો તેમને કન્સોર્ટિયમમાંથી દૂર કરવામાં આવશે.
VTB કેપિટલના વાઇસ ચેરમેન (ઇન્ટરનેશનલ) મકરમ અબુદના જણાવ્યા અનુસાર કાનૂની અભિપ્રાયોને આધારે રુઇયાના ઓરોરા ઇન્વેસ્ટમેન્ટ્સને લઘુમતી ભાગીદાર તરીકે સામેલ કરવાથી નિયમોનો ભંગ થતો નથી. જોકે, સરકાર કહેશે કે, રુઇયાના સમાવેશથી નિયમોનો ભંગ થાય છે તો અમે ફેરફાર માટે હંમેશા તૈયાર છીએ.
અબુદે કહ્યું હતું કે, અમને એસેટમાં રસ છે અને ગમે તે રીતે અમે તેને ખરીદવા માંગીએ છીએ. સરકાર અમને ફેરફાર માટે જણાવશે તો અમે ચર્ચા કરીશું. અમે ધ્યેય હાંસલ કરવા ઇચ્છતા હોઈએ ત્યારે હંમેશા ફ્લેક્સિબલ રહીએ છીએ.
ઉલ્લેખનીય છે કે, IBCના નિયમ પ્રમાણે પ્રમોટર્સે અગાઉનું લેણું ચૂકવ્યું ન હોય તો એ કંપનીનો અંકુશ પરત મેળવવા બિડિંગ કરી શકે નહીં. અબુદના જણાવ્યા અનુસાર આ જ કારણથી આર્સેલરમિત્તલ પણ બિડ કરી શકે તેમ નથી. તેમણે જણાવ્યું હતું કે, આર્સેલરમિત્તલ ડિફોલ્ટિંગ કંપનીઓના પ્રમોટર તરીકે સામેલ હતા. આર્સેલરમિત્તલે ગયા મહિને એક ડિફોલ્ટ કંપની ઉત્તમ ગાલ્વામાંથી બહાર નીકળવાની જાહેરાત કરી હતી. તેની અન્ય કંપની KSS પેટ્રન પણ ડિફોલ્ટ થઈ હતી.